paragraph_text: 122 mm D-30 sovjetska je tegljena haubica razvijena tijekom 1960-ih kako bi zamijenila 122 mm M-30. Može se lako raspoznati po svome tronožnom postolju koje joj omogućuje brzo okretanje za 360°. Relativno mala masa, mogućnost brzog premještanja na položaju, brzo otvaranje paljbe i velika pouzdanost pri bojnom djelovanju haubicu 122mm D-30 svrstava u red suvremenog oružja. Namijenjena je za neutralizaciju i uništenje žive sile neprijatelja, kao i za uništenje pomagala pješaštva i lakih fortfikacijskih objekata. Može se rabiti za vođenje borbe s neprijateljskim topništvom i oklopnomehaniziranim postrojbama, a uz uporabu odgovarajućeg streljiva i za zadimljavanje i osvjetljivanje područja.<ref>http://www.hrvatski-vojnik.hr/hv_baza/detalji.asp?id_hrv=1691